text: Sydkoreanerne er vilde med Camp-let
  07 september 2016 kl. 08.33
  Sønderjyske Camp-let eksporterer i dag mere end 80 procent af deres teltvogne – bl.a. til Sydkorea
  Camp-let er et helt igennem dansk brand, og mange tror, at det er noget, som mest bliver brugt af os danskere - men sådan er det ikke. Camp-let eksporterer mere end 80 procent af deres teltvogne – men nu er også mere eksotiske lande som Chile, Israel og ikke mindst Sydkorea blevet vilde med den danske opfindelse.
  Camp-let har da også taget alternative midler i brug for at reklamere for deres produkt – bl.a. ved at sponsere to tyskere, der rejser verden rundt i en Camp-let.
  Besøg virksomheden 
  Du kan også tage med på besøg hos virksomheden Camp-let i Arnum ved Gram og se, hvordan de laver de kendte Camp-letter. Det er i programmet Med på Job, der bliver sendt kl. 17.30, 19.55 og 22.40 på TV SYD+, eller du kan se det på nettet på www.tvsyd.dk/medpaajob
  
  